ભારતમાં ૨૦૦૫-૦૬ અને ૨૦૧૫-૧૬ વચ્ચે પ્રસૂતિ માટેનાં સીઝેરિયન ઑપરેશનોની સંખ્યા બમણી થઈ ગઈ. પહેલાં દ એકસોમાંથી નવ કેસોમાં ‘સી-સેક્શન’ કરવું પડતું, ૨૦૧૫-૧૬માં આ સંખ્યા વધીને ૧૮.૫ ટકા થઈ ગઈ. લૅન્સેટ સામયિકે ત્રણ લેખોની લેખમાળામાં આ માહિતી આપી છે. રિપોર્ટ પ્રમાણે આખી દુનિયામાં એ દાયકા દરમિયાન સીઝેરિયનની સંખ્યા બમણી થઈ ગઈ. મધ્યમ અને ઊંચી આવકવાળા લોકોમાં સીઝેરિયન તરફ વલણ વધ્યું છે. આમાં પણ સરકારી હૉસ્પિટલો કરતાં ખાનગી હૉસ્પિટલોમાં સિઝેરિયન ઑપરેશનો બહુ થાય છે. દાખલા તરીકે, ત્રિપુરામાં જેટલાં સીઝેરિયન થયાં તેમાંથી ૭૩ ટકા ખાનગી હૉસ્પિટલોમાં થયાં.